Astrid Bildsøe Andersen
Astrid Bildsøe Andersen, f. 1945, dansk billedvæver. Astrid Bildsøe Andersen er uddannet ved Husflidshøjskolen i Kerteminde, 1966. Efter 14 år som landmandskone i Vestjylland drev Bildsøe Andersen 1985-91 butik med egne tekstiler i Hornshøj Mejeri ved Holstebro.
Siden 1998 har Astrid Bildsøe Andersen arbejdet og boet i Fjaltring, hvor hun bl.a. har udført altertæppet i Fjaltring Kirke (2005). 